b"\n_START_ARTICLE_\nChandrabhanu\n_START_SECTION_\nTambralinga\n_START_PARAGRAPH_\nSegons la inscripci\xc3\xb3 n\xc2\xba 24 trobada al Wat (temple) de Hua-wieng a Chaiya prop de Nakhon Si Thammaraj, Chandrabhanu era un governant de Tambralinga i era de la Patama vamsa (dinastia del lotus). Va comen\xc3\xa7ar a regnar el 1230, i va construir el Phrae Boromadhatu  un stupa budista a Nakhon Si Thammaraj per a allotjar la rel\xc3\xadquia de Buda.\n_START_SECTION_\nPrimera invasi\xc3\xb3 de Sri Lanka\n_START_PARAGRAPH_\n\xc3\x89s esmentat pel Mahawansa, la cr\xc3\xb2nica hist\xc3\xb2rica de Sri Lanka per haver enva\xc3\xaft Ceilan el 1247 a la recerca de la rel\xc3\xadquia de Buda que era a Sri Lanka. Segons les fonts singaleses, era un cap javaka i un pirata de mar del regne de Tambralinga. Tot i que el rei Parakramabahu II (1236\xe2\x80\x9370) del regne de Dambadeniya el va poder derrotar, Chandrabhanu es va traslladar al nord i va assegurar el tron de jaffna per a ell al voltant de 1255. Jatavarman Sundara Pandya I de l'imperi Pandya a Tamilakkam va intervenir el 1258 i va obligar a Chandrabhanu a sotmetre's a la sobirania Pandya, oferint anualment elefants i joies precioses com a tribut. Un segon intent de  Chandrabhanu per envair el sud va incitar al pr\xc3\xadncep pandya Jatavarman Veera Pandya, germ\xc3\xa0 de l'emperador Jatavarman Sundara Pandya I a intervenir el 1262-1264. Chandrabhanu va morir en batalla. Veera Pandyan va procedir a plantar la bandera Pandya de vict\xc3\xb2ria (amb un\xc2\xa0 brau) al temple de Koneswaram a Konamalai. Savakanmaindan, fill de Chandrabhanu, va heretar el tron del nord t\xc3\xa0mil a la mort del seu pare .\n_START_SECTION_\nEl fill de Chandrabhanu\n_START_PARAGRAPH_\nEl fill de Chandrabhanu,\xc2\xa0 Savakanmaindan, es va sotmetre a la sobirania Pandyan i se li va permetre retenir el control del regne de Jaffna mentre Sundara Pandya I restava com emperador suprem dels Pandya. Marco Polo, descriu l'imperi de Sundara Pandya com el m\xc3\xa9s ric del m\xc3\xb3n, va visitar el regne de Jaffna fins a la badia de Trincomalee, i va descriure el poble sota govern del rei Sendemain com amajorit\xc3\xa0riament despullats i alimentats d'arr\xc3\xb2s i carn. La terra era abundant amb rub\xc3\xads i altres pedres precioses, tot i que per aquesta etapa Savakanmaindan ja havia parat de pagar tributs als Pandyes. Quan Savakamaindan es va embarcar en una invasi\xc3\xb3 del sud, la dinastia Pandyan sota el rei Maravarman Kulasekara Pandya I un altre cop va envair i va derrotat les seves forces a finals dels anys 1270. Tanmateix, per superar el fort poder t\xc3\xa0mil de la regi\xc3\xb3,\xc2\xa0 finalment van instal\xc2\xb7lar un dels seus ministres i pr\xc3\xadncep\xc2\xa0 (a c\xc3\xa0rrec de la invasi\xc3\xb3) de nom Kulasekara Cinkaiariyan, un Aryacakravarti, com a rei. En la llengua local t\xc3\xa0mil tots els asi\xc3\xa0tics del sud-est s\xc3\xb3n coneguts com a javar o javanesos. Hi ha un bon nombre de llocs a la pen\xc3\xadnsula de Jaffna que mostren a les seves connexions del sud-est asi\xc3\xa0tic.\xc2\xa0 Chavakacheri significa un establiment o fort javan\xc3\xa8s\xc2\xa0 al\xc2\xb7ludint al govern de Chandrabhanu en el nord."